SAEIMAS AIZSARDZĪBAS, IEKŠLIETU UN KORUPCIJAS

NOVĒRŠANAS KOMISIJAS SĒDES

PROTOKOLS Nr.109

**2020. gada 19.maijā plkst. 10.00**

Attālināta sēde videokonferences formātā

Sēdē piedalās:

**komisijas deputāti**:

**Juris Rancāns**

**Aldis Blumbergs**

**Edvīns Šnore**

**Raimonds Bergmanis**

**Ivans Klementjevs**

**Ainars Latkovskis**

**Mārtiņš Staķis**

**Atis Zakatistovs**

**Normunds Žunna**

**uzaicinātās personas:**

* Tieslietu ministrijas Nozaru politikas departamenta Kriminālsodu izpildes politikas nodaļas vadītāja **Kristīne Ķipēna**
* Tieslietu ministrijas Valststiesību departamenta Administratīvās atbildības politikas nodaļas juriste **Natālija Laveniece – Straupmane**
* Iekšlietu ministrijas Informācijas centra priekšnieka vietnieks **Juris Melderis**
* Iekšlietu ministrijas Informācijas centra Administratīvo pārkāpumu uzskaites nodaļas vadītāja **Margita Kukjāne**
* Iekšlietu ministrijas Juridiskā departamenta Normatīvo aktu nodaļas juriskonsults **Sandis Blumbergs**

**citas personas:**

**Saeimas Juridiskā biroja vecākā juridiskā padomniece L.Millere**

**Aizsardzības, iekšlietu un korupcijas novēršanas komisijas vecākā konsultante I.Barvika, konsultanti K.Bumbiere, E.Kalniņa.**

**Sēdi vada:** komisijaspriekšsēdētājs J.Rancāns

**Sēdi protokolē:** konsultanteE.Kalniņa

**Sēdes veids:** atklāta

Darba kārtība:

**1. Grozījumi Latvijas Sodu izpildes kodeksā (Nr.518/Lp13) 3.lasījums.**

**2. Grozījumi Apcietinājumā turēšanas kārtības likumā (Nr. 519/Lp13) 3.lasījums.**

**3. Grozījumi Ieslodzījuma vietu pārvaldes likumā (Nr.520/Lp13) 3.lasījums.**

**4. Grozījumi Sodu reģistra likumā (Nr.643/Lp13) 2.lasījums, steidzams.**

**5. Dažādi.**

J.Rancāns atklāj sēdi un iepazīstina ar izskatāmo darba kārtību.

**1. Grozījumi Latvijas Sodu izpildes kodeksā (Nr.518/Lp13) 3.lasījums.**

J.Rancāns informē, ka par izskatāmo likumprojektu saņemts 1 priekšlikums, un aicina to izskatīt.

Nr.1 – Saeimas Juridiskā biroja priekšlikums – Izteikt 76.3 panta pirmo un otro daļu ieteiktā redakcijā.

J.Rancāns dod vārdu Saeimas Juridiskā biroja pārstāvei.

L.Millere skaidro, ka Administratīvās atbildības likumā un Administratīvo pārkāpumu kodeksā netiek nodalīts atsevišķi process pret personu un process par faktu – tādēļ, lai tas neradītu neizpratni, ir precizēta redakcija.

K.Ķipēnai nav iebildumu.

J.Rancāns aicina deputātus atbalstīt priekšlikumu.

*Deputāti vienbalsīgi atbalsta priekšlikumu Nr.1.*

J.Rancāns piedāvā deputātiem atbalstīt likumprojektu kopumā 3.lasījumā.

*Deputāti vienbalsīgi atbalsta likumprojektu kopumā 3.lasījumā.*

**LĒMUMS:**

**-** atbalstīt likumprojektu “Grozījumi Latvijas Sodu izpildes kodeksā” (Nr.518/Lp13)”” kopumā un virzīt to izskatīšanai Saeimas sēdē 3.lasījumā.

**2. Grozījumi Apcietinājumā turēšanas kārtības likumā (Nr. 519/Lp13) 3.lasījums.**

J.Rancāns informē, ka par izskatāmo likumprojektu saņemts 1 priekšlikums, un aicina to izskatīt.

Nr.1 – Saeimas Juridiskā biroja priekšlikums – Izteikt 44.panta pirmo un otro daļu ieteiktā redakcijā.

J.Rancāns dod vārdu Saeimas Juridiskā biroja pārstāvei.

L.Millere informē, ka skaidrojums ir tieši tāds pats, kā iepriekš, precizēti formulējumi par administratīvā procesa uzsākšanu.

K.Ķipēna piekrīt.

S.Blumbergam konceptuālu iebildumu nav.

J.Rancāns aicina deputātus atbalstīt priekšlikumu.

*Deputāti vienbalsīgi atbalsta priekšlikumu Nr.1.*

J.Rancāns piedāvā deputātiem atbalstīt likumprojektu kopumā 3.lasījumā.

*Deputāti vienbalsīgi atbalsta likumprojektu kopumā 3.lasījumā.*

**LĒMUMS:**

**-** atbalstīt likumprojektu “Grozījumi Apcietinājumā turēšanas kārtības likumā (Nr. 519/Lp13)”” kopumā un virzīt to izskatīšanai Saeimas sēdē 3.lasījumā.

**3. Grozījumi Ieslodzījuma vietu pārvaldes likumā (Nr.520/Lp13) 3.lasījums.**

J.Rancāns informē, ka par izskatāmo likumprojektu nav saņemti priekšlikumi, un aicina deputātus atbalstīt likumprojektu 3.lasījumā.

*Deputāti vienbalsīgi atbalsta likumprojektu 3.lasījumā.*

**LĒMUMS:**

**-** atbalstīt likumprojektu “Grozījumi Ieslodzījuma vietu pārvaldes likumā (Nr. 520/Lp13)”” un virzīt to izskatīšanai Saeimas sēdē 3.lasījumā.

**4. Grozījumi Sodu reģistra likumā (Nr.643/Lp13) 2.lasījums, steidzams.**

J.Rancāns informē, ka par izskatāmo likumprojektu nav saņemti priekšlikumi, un aicina deputātus atbalstīt par steidzamu atzīto likumprojektu 2.lasījumā.

*Deputāti vienbalsīgi atbalsta par steidzamu atzīto likumprojektu 2.lasījumā.*

**LĒMUMS:**

**-** atbalstīt par steidzamu atzīto likumprojektu “Grozījumi Sodu reģistra likumā (Nr.643/Lp13)”” un virzīt to izskatīšanai Saeimas sēdē 2.lasījumā.

**5. Dažādi.**

J.Rancāns dod vārdu deputātiem par priekšlikumiem, piezīmēm, komentāriem, ieteikumiem, ja tādi ir.

A.Latkovskis informē, ka Aizsardzības ministrija gatavo valsts aizsardzības koncepciju, un iesaka, ka būtu labi, ja kāds no Aizsardzības ministrijas pārstāvjiem varētu sagatavot un sniegt deputātiem kādu ieskatu tajā.

M.Staķis interesējas, vai šo jautājumu var ielikt darba kārtībā un kaut kad pārrunāt.

J.Rancāns prognozē, ka tas varētu būt pēc ārkārtējās situācijas beigām kaut kad jūnijā.

R.Bergmanis piekrīt, ka varētu jūnija sākumā. Tā būtu neformāla apspriede – ir daudz vēl nezināmo, tādēļ grūti uzrakstīt koncepciju. Šajā apspriedē būtu pārstāvētas visas frakcijas, tā kā būtu labi visu izrunāt.

J.Rancāns papildina, ka šī koncepcija tiek izstrādāta uz militāro draudu analīzes dokumentu bāzes, un ar šiem dokumentiem deputāti nav iepazīstināti, bet vajadzētu sākumā iepazīties. Iesaka, ka varbūt varētu aiziet uz Aizsardzības ministriju un iepazīties ar šiem dokumentiem.

M.Staķis apsola nodot ziņu Aizsardzības ministrijai un vienlaikus informē, ka tā nav pilnīgi jauna koncepcija.

R.Bergmanis ierosina, ka šo apspriedi varētu organizēt arī NBS telpās. Atzīst, ka tā būtu laba iespēja, ja varētu pārrunāt šo dokumentu, kuru apstiprina Saeima.

J.Rancāns rezumē, ka gaidīs ziņu no M.Staķa, un informē, ka jautājums vēl ir par likumprojektu par bērnu un jauniešu izglītošanu valsts aizsardzībā – varbūt vajadzētu prasīt termiņa pagarinājumu priekšlikumu iesniegšanai.

M.Staķis informē, ka tika iesniegti priekšlikumi no Izglītības un zinātnes ministrijas. Aizsardzības ministrija domā sašaurināt šī likumprojekta mērķi, lai ar šo likumprojektu nebūtu jārisina dažādas problēmas, kas nebija domāts.

J.Rancāns interesējas, kādu termiņu varētu noteikt.

M.Staķis apgalvo, ka šobrīd tas nav iespējams.

J.Rancāns aicina deputātus nākamnedēļ atgriezties pie šī jautājuma.

*Deputātiem nav iebildumu.*

J.Rancāns pateicas uzaicinātajām personām par piedalīšanos komisijas sēdē un slēdz sēdi.

Sēde pabeigta plkst. 10.20.

Komisijas priekšsēdētājs J.Rancāns

Komisijas sekretārs E.Šnore

Sēdes protokolētājs E.Kalniņa